Visit Site
Recommended byColombia
అయితే హౌస్‌కి జంటగా వెళ్ళిన వరుణ్, వితికాలపై వస్తున్న ట్రోలింగ్స్‌కి ధీటుగానే స్పందిస్తున్నారు. హౌస్‌కి వెళ్లడానికి ముందు ఓ యూట్యూబ్ ఛానల్‌కి ఇంటర్వ్యూలో ఆసక్తికరమైన వ్యాఖ్యలు చేసింది ఈ జంట. ఈ మధ్య కాలంలో సోషల్ మీడియా రెండు విధాలుగా ఉపయోగపడుతుంది. ఒకటి మంచిగా.. రెండు ట్రోల్స్ చేయడానికి ఉపయోగిస్తున్నారు. అయితే మాపై వస్తున్న కొన్ని కామెంట్స్‌కి సమాధానం చెప్పాల్సి ఉంది.
Read Also: బిగ్ బాస్ నుంచి హేమ ఔట్.. తమన్నా వైల్డ్ కార్డ్ ఎంట్రీ
‘హౌస్‌కి వెళ్లేటప్పుడు ఇద్దరు.. వచ్చేటప్పుడు ముగ్గురు’ అంటూ ట్రోల్ చేస్తున్నారు. అవును వాళ్ల ఆలోచనలో తప్పులేదు.. మేం నిజంగానే వచ్చేటప్పుడు ముగ్గురు వస్తాం. అయితే ఒక మంచి ఫ్రెండ్‌‌ని తీసుకుని ముగ్గురు కలిసి వస్తాం. ఒకరేంటి.. కుదిరితే ఇంకో 14 మందిని తీసుకుని వస్తాం.
మేం బిగ్ బాస్ హౌస్‌కి ఓ ఫ్యామిలీ వెకేషన్ అనుకుని వెళ్తున్నాం. అక్కడ చాలా మంది పెద్ద వాళ్లు ఉంటారు. అక్కడ పర్సనల్ లైఫ్ అంటే కుదరదు. అందరి ముందు ముద్దులు పెట్టుకుని ఉండలేం కాదా. అదొక ఫ్యామిలీ లాంటిది ఫ్యామిలీ ముందు అలాంటివి చేయలేం కాదా. మా బామ్మ వాళ్ల ఇంటికి వెళ్లినప్పుడు ఎలా ఉంటామో అక్కడ కూడా అలాగే ఉంటాం.
Read Also: బిగ్ బాస్ సీజన్ 3 అన్ని ఎపిసోడ్‌ల పూర్తి సమాచారం ఒక్క క్లిక్‌తో
కపుల్‌గా వెళ్లినప్పటికీ గేమ్‌ని గేమ్‌లా ఆడతాం. ట్రోఫీ విషయంలో మా ఇద్దరి మధ్య కూడా పోటీ ఉంది. మా మధ్య గొడవలు వచ్చే అవకాశం ఉన్నా.. లాయర్ దగ్గరకు వెళ్లేంత సీన్ అయితే ఇవ్వము. మా ఇద్దరి మధ్య ఒకర్ని విడిచి ఒకరం ఉండలేనంత ప్రేమ ఉందంటూ చెప్పుకొచ్చారు బిగ్ బాస్ హౌస్‌లోని రొమాంటిక్ జంట.
కాగా వితికా షెరు గత వారం ఎలిమినేషన్ జోన్‌కి వెళ్లగా.. హేమ ఎలిమినేషన్‌తో గట్టెక్కింది. మరి ఈవారం ఎలిమినేషన్ ఎలా ఉంటుందో.. ఈ జంటను ఎలిమినేషన్స్ విడదీస్తాయో లేక.. చివరి వరకూ కాపాడతాయో చూడాలి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.